Kupa vullkanike e Zveçanit

Kupa paleovullkanike e Zveçanit (Zveçani i Madh) është një kube paleovolkanike me lartësi absolute 797 m. Ngrihet në juglindje të vendbanimit të Zveçanit, ose në veriperëndim (2 km) të Mitrovicës së Kosovës, në pjesën Veriore të Kosovës. Në këmbët e tij rrjedh lumi Ibër, i cili këtu bashkohet me lumin Sitnica duke vazhduar të rrjedh për në veri. Në krye të Zveçanit gjenden mbetjet e qytetit të famshëm mesjetar të Zveçanit .

Kupa e Zveçanit është një kube e dallueshme paleovolkanike. Ka formën e ruajtur të një vullkani të vërtetë, me anë simetrike dhe një sërë kone më të vogla parazitare në drejtimin veriperëndim-juglindje. Anët e saj janë të mbingarkuara me bimësi të dendur. Shpatet e Zveçanit janë të pjerrëta në kënde 40°-50°.

Lartësia relative e konit të paleovolkanit është 300 m, ndërsa në bazën e tij është rreth 1 km i gjerë. Ndër konet parazitare spikat Zveçani i Vogël, me lartësi 730 m, i ndërtuar nga të njëjtët shkëmbinj që përbëjnë Zveçanin e Madh. Pjesa e tretë që paraqet pjesën e sipërme të Zveçanit të Madh është ndërtuar me blloqe të mëdha të dhëmbëzuara prej shkëmbinjve të kuarcilatit .

Mosha e shkëmbinjve të Kupës së Zveçanit është përcaktuar me metodën K/Ar dhe është vlerësuar të jetë rreth 25-26 milionë vjet. 

 Shih edhe 
 Zveçani
 Komuna e Zveçanit

 Referime 

Kategoria:Gjeografia e Zveçanit